ชัยสิทธิ์ เจ๋ง ซิวทองแรกพุมเซ่ ประเดิมศึกเทควันโดเอเชีย 2018
เจ้าบาส ชัยสิทธิ์ ขวัญบุญ โชว์ท่าร่ายรำเข้าตากรรมการ ผงาดคว้าแชมป์เอเชียประเภทนิวส์พุมเซ่ ที่จะใช้แข่งในเอเชียนเกมส์นี้ โดยเหรียญเงินคือเกาหลีใต้ ส่วนเดี่ยวหญิง อรกชวรรณ ชมชื่น ซิวทองแดง ในศึกเทควันโดชิงแชมป์เอเชีย 2018 ที่เวียดนาม ขณะที่นิวส์พุมเซ่ทีมหญิง สาวไทยพิชิตเหรียญเงิน ซึ่งทองตกเป็นของเกาหลี ส่วนท่ารำพื้นฐานทีมชาย-หญิง ได้ทองแดง บทสรุปท่ารำ ทำได้ 1 ทอง 2 เงิน 4 ทองแดง,การแข่งขันเทควันโดชิงแชมป์เอเชีย ครั้งที่ 23 และเทควันโด พุมเซ่ ชิงแชมป์เอเชีย ครั้งที่ 5 ที่ ฟูถัน อินดอร์ สเตเดียม ประเทศเวียดนาม เมื่อวันที่ 25 พ.ค.ที่ผ่านมา เป็นการชิงชัยวันที่สองโดยเป็นการแข่งขันในประเภทพุมเซ่ หรือท่ารำ คู่ผสม, ทีมชาย และทีมหญิง, นิวส์พุมเซ่ หรือท่ารำที่จะใช้ในการแข่งขันเอเชียนเกมส์ ที่อินโดนีเซีย มีทั้งเดี่ยวชาย-หญิง และทีมชาย-หญิง ซึ่งการแข่งขันในรอบแรกนักกีฬาจากทุกชาติลงวาดลวดลายร่ายรำ โดยคัดให้เหลือ 8 ทีมสุดท้ายเพื่อแข่งขันในรอบไฟนอล ,เริ่มจากนิวส์พุมเซ่เดี่ยวหญิง ไทยส่ง กชวรรณ ชมชื่น ในรอบแรกทำได้ 8.23 คะแนน มาเป็นอันดับ 1 พอแข่งรอบชิง ได้ลงสนามเป็นคนสุดท้าย โดยสาวไทยทำได้ 8.00 คว้าทองแดงส่วนเหรียญทอง เชน หยี ชาน จากไทเป ทำได้ 8.16 คะแนน และเหรียญเงิน กวาง ยาว วาน จากเกาหลีใต้ ทำได้ 8.1 คะแนน ด้าน พุมเซ่ คู่ผสม ไทยส่ง เน คำวงศ์ษา คู่กับ พลอยนภัส ศรัณยรัตน์ โดยในรอบชิงทำผลงานได้ 8.02,ขณะที่นิวส์พุมเซ่ เดี่ยวชาย ไทยส่ง เจ้าบาส ชัยสิทธิ์ ขวัญบุญ ในรอบแรก ทำได้ 8.29 คะแนน มาอันดับ 4 แต่มารอบชิงฯ โชว์ฟอร์มได้ยอดเยี่ยม ทำได้ 8.47 คแนน คว้าเหรียญทองไปครอง ส่วนเหรียญเงิน เต จู นา จากเกาหลีใต้ 8.37 คะแนน ทองแดง อิหร่านและเวียดนาม,ส่วนนิวส์พุมเซ่ทีมหญิง ไทยมี อรนวีย์ ศรีสหกิจ, กชวรรณ ชมชื่น และ เพ็ญกัญญา ไพศาลเกียรติกุล ซึ่งในรอบแรกมาเป็นอันดับ 1 ทำได้ 8.28 คะแนน มาถึงรอบชิงฯ สาวไทยพลาดนิดเดียว ทำได้ 7.71 คว้าเหรียญเงิน ส่วนทอง เกาหลีใต้,มาถึงพุมเซ่ทีมชาย มี เบนซ์ พงษ์ภรณ์ สุวิทยารักษ์, บาสชัยสิทธิ์ ขวัญบุญ และเน คำวงศ์ษา โดยแข่งรอบไฟนัลเลย ทำได้ 8.34 คะแนน คว้าเหรียญทองแดง ซึ่งทอง ได้แก่ เวียดนาม เงิน ไทเป และทีมหญิง เนตรทราย กุดวิสัย, อรนวีย์ และเพ็ญกัญญา รอบชิง ทำได้ 8.14 เป็นอันดับ 4 ได้ทองแดงร่วมกับอิหร่าน โดยทอง เวียดนาม เงิน ไทเป ,สรุปผลงานเทควันโดพุมเซ่ ทีมชาติไทย ทำได้ 1 ทอง 2 เงิน 4 ทองแดง.
 ชัยสิทธิ์ ขวัญบุญ โชว์ท่าร่ายรำเข้าตากรรมการ ผงาดคว้าแชมป์เอเชียประเภทนิวส์พุมเซ่ ที่จะใช้แข่งในเอเชียนเกมส์นี้ ในศึกเทควันโดชิงแชมป์เอเชีย 2018 ที่เวียดนาม
ชัยสิทธิ์ ขวัญบุญ,เทควันโดพุมเซ่,เทควันโดชิงแชมป์เอเชีย 2018